X INFORMISANJE - Prilog opšti uslovi poslovanja za platne račune I obavljanje platnih usluga za potrošAČE

|
Prilog opšti uslovi poslovanja za platne račune I obavljanje platnih usluga za potrošAČE
|
bet | 22/29 | Sana | 04.01.2022 | Hajmi | 79,52 Kb. | | #11001 |
X INFORMISANJE
Banka obaveštava Korisnika o izvršenim platnim transakcijama na platnom računu na sporazumno dogovoreni način, ali ne ređe od jednom mesečno.
Banka će Korisniku na izvodu o stanju i promenama na platnom računu dati sve obavezne informacije o pojedinačnoj platnoj transakciji.
Banka će obaveštenja slati Korisniku kanalom komunikacije za koji se opredelio u obrascu „Upoznaj svog klijenta“. Banka zadržava pravo da obaveštenja dostavlja i na druge adrese, odnosno putem drugih kanala komunikacije, u slučaju da se obaveštenja na opredeljen način ili adresu ne mogu dostaviti ili ukoliko Banka oceni da je na drugi način dostavljanje celishodnije, a sve u skladu sa pozitivnim propisima.
Banka će po potrebi obaveštavati Korisnika o promotivnim akcijama, novim proizvodima i uslugama i drugim aktivnostima vezanim za poslovanje Banke a koje su u interesu samog Korisnika.
Za adekvatan prijem E-mail i SMS poruka/kredencijala/jednokratnih lozinki od strane Banke, neophodno je da Korisnik:
poseduje sledeću opremu: PC računar, tablet ili mobilni telefon;
ima pristup internetu preko PC računara, tableta ili mobilnog telefona;poseduje aktivan, validan lični broj mobilnog telefona u okviru neke od mobilnih mreža u Republici Srbiji;
poseduje aktivnu, validnu ličnu e-mail adresu.
U slučaju da Banka informacije Korisniku dostavlja poštom na adresu, smatraće se da je informacija uredno isporučena ako je poslata na zadnju prijavljenu adresu Korisnika koju Banka ima evidentiranu u svojoj bazi Korisnika.
Ukoliko se Korisnik odluči da izvode o stanju i promenama na platnom računu lično preuzima u filijali Banke, Korisnik je dužan da iste preuzima najmanje jednom mesečno. U suprotnom Banka ne odgovara za štetu koju je Korisnik pretrpeo zbog nepravovremenog preuzimanja izvoda o stanju i promenama na platnom računu.
Korisnik je dužan da bez odlaganja, a najkasnije u roku od tri radna dana da obavesti Banku o svakoj promeni ličnih i ostalih podataka o kojima je obavestio Banku u zahtevu za otvaranje platnog računa odnosno u drugom zahtevu ili pristupnici na osnovu kojih mu je Banka omogućila korišćenje neke od platnih usluga, te prema potrebi da dostavi Banci odgovarajuću dokumentaciju kojom se dokazuje nastala promena.
Isključena je odgovornost Banke za štetu koju bi Korisnik pretrpeo usled radnji ili propusta Banke do kojih je došlo do trenutka kada je Korisnik obavestio Banku o promeni podataka te joj, u slučaju potrebe, dostavio odgovarajuću dokumentaciju kojom se dokazuje nastala promena.
Banka će Korisniku tokom trajanja ugovornog odnosa, na njegov zahtev, dostaviti kopiju okvirnog ugovora i to na papiru ili drugom trajnom nosaču podataka.
U skladu sa procesom razvoja novih digitalnih kanala za razmenu informacija i obavljanje platnih usluga, Banka će iste ponuditi Korisniku na korišćenje u toku trajanja ugovornog odnosa.
Korisnik je upoznat da Banka može, u slučaju ustupanja potraživanja drugom licu – prijemniku, shodno važećim propisima, ustupiti prijemniku i neophodne lične podatke o korisniku, a posebno podatke koji se odnose na adrese, brojeve telefona, e-mail adrese i ostale podatke za uspostavljanje kontakta sa korisnikom.
|
| |